Oversjøisk kollektivitet

Oversjøisk kollektivitet, fransk: collectivité d'outre-mer (COM), er en type forvaltningsstatus Frankrike benytter for noen av sine oversjøiske besittelser som verken har status som oversjøisk territorium  (territoire d'outre-mer, TOM) eller oversjøisk departement (département d'outre-mer, DOM). Statusen ble innført i 2003 og er regulert av paragraf 74 i Frankrikes grunnlov.
 
Fem områder har status som oversjøisk kollektivitet:
Fransk Polynesia
Saint-Barthélemy
Saint-Martin
Saint-Pierre og Miquelon
Wallis- og Futunaøyene
Disse har ulik grad av selvstyre og ulike selvstyreordninger.

I tillegg anses Ny-Caledonia som oversjøisk kollektivitet sui generis.

Referanser

Eksterne lenker
 Les Outre-Mer, nettsted for departementet for oversjøiske områder

Frankrike
Avhengige territorier